Document ID: 32006D0203

PÄÄTÖS N:o 202,
tehty 17 päivänä maaliskuuta 2005,
neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 ja E 127)
(ETA:n kannalta ja EU:n ja Sveitsin välisen sopimuksen kannalta merkityksellinen teksti)
(2006/203/EY)
EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka
ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,
ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annetun neuvoston asetuksen (ETY) N:o 574/72 (2) 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien asiakirjojen mallit,
ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 001, E 103-E 127) 7 päivänä lokakuuta 1993 tehdyn päätöksen N:o 153 (3),
ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 101 ja E 102) 27 päivänä marraskuuta 1996 tehdyn päätöksen N:o 164 (4),
ottaa huomioon lomakkeiden E 106 ja E 109 muuttamisesta 2 päivänä lokakuuta 1997 tehdyn päätöksen N:o 166 (5),
ottaa huomioon lomakkeiden E 121 ja E 127 muuttamisesta ja lomakkeen E 122 poistamisesta 11 päivänä kesäkuuta 1998 tehdyn päätöksen N:o 168 (6),
ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 111, E 111 B, E 113-E 118, E 125-E 127) 18 päivänä huhtikuuta 2000 tehdyn päätöksen N:o 179 (7),
ottaa huomioon 7 päivänä lokakuuta 1993 tehdyn päätöksen N:o 153 (lomake E 108) muuttamisesta 27 päivänä kesäkuuta 2002 tehdyn päätöksen N:o 185 (8),
ottaa huomioon neuvoston asetusten (ETY) N:o 1408/71 ja (ETY) N:o 574/72 (E 101) soveltamiseksi tarvittavista mallilomakkeista 27 päivänä kesäkuuta 2002 tehdyn päätöksen N:o 186 (9),
sekä katsoo seuraavaa:
(1)
Euroopan unionin laajentuminen 1 päivänä toukokuuta 2004 edellyttää lomakkeiden E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 ja E 127 muuttamista.
(2)
Euroopan talousalueesta 2 päivänä toukokuuta 1992 tehdyn sopimuksen (ETA-sopimus), sellaisena kuin se on täydennettynä 17 päivänä maaliskuuta 1993 tehdyllä pöytäkirjalla, liitteellä VI pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella.
(3)
Euroopan yhteisö ja sen jäsenvaltiot sekä Sveitsin valaliitto ovat tehneet henkilöiden vapaasta liikkuvuudesta sopimuksen (Sveitsin sopimus), joka tuli voimaan 1 päivänä kesäkuuta 2002. Sopimuksen liitteessä II viitataan asetuksiin (ETY) N:o 1408/71 ja (ETY) N:o 574/72.
(4)
Käytännön syistä lomakkeiden, joita käytetään Euroopan unionissa ja ETA-sopimuksen ja Sveitsin sopimuksen nojalla, olisi oltava identtiset,
ON PÄÄTTÄNYT SEURAAVAA:
1.
Korvataan mallilomake E 101, joka on esitetty päätöksessä N:o 186, tähän päätökseen liitetyllä mallilomakkeella.
2.
Korvataan mallilomake E 102, joka on esitetty päätöksessä N:o 164, tähän päätökseen liitetyllä mallilomakkeella.
3.
Kumotaan mallilomake E 105, joka on esitetty päätöksessä N:o 153.
Korvataan mallilomakkeet E 001, E 103, E 104, E 107, E 112, E 120, E 123 ja E 124, jotka on esitetty päätöksessä N:o 153, tähän päätökseen liitetyillä mallilomakkeilla.
4.
Korvataan mallilomakkeet E 106 ja E 109, jotka on esitetty päätöksessä N:o 166, tähän päätökseen liitetyillä mallilomakkeilla.
5.
Korvataan mallilomake E 108, joka on esitetty päätöksessä N:o 185, tähän päätökseen liitetyllä mallilomakkeella.
6.
Korvataan mallilomakkeet E 115, E 116, E 117, E 118, E 125, E 126 ja E 127, jotka on esitetty päätöksessä N:o 179, tähän päätökseen liitetyillä mallilomakkeilla.
7.
Korvataan mallilomake E 121, joka on esitetty päätöksessä N:o 168, tähän päätökseen liitetyllä mallilomakkeella.
8.
Sen maan tunnus, johon lomakkeen täyttävä laitos kuuluu, ilmaistaan seuraavasti:
”BE = Belgia; CZ = Tšekki; DK = Tanska; DE = Saksa; EE = Viro; GR = Kreikka; ES = Espanja; FR = Ranska; IE = Irlanti; IT = Italia; CY= Kypros; LV = Latvia; LT = Liettua; LU = Luxemburg; HU = Unkari; MT = Malta; NL = Alankomaat; AT = Itävalta; PL = Puola; PT = Portugali; SI = Slovenia; SK = Slovakia; FI = Suomi; SE = Ruotsi; UK = Yhdistynyt kuningaskunta; IS = Islanti; LI = Liechtenstein; NO = Norja; CH = Sveitsi.”
9.
Jäsenvaltioiden toimivaltaisten viranomaisten on toimitettava asianomaisten saataville liitteenä olevien mallien mukaiset lomakkeet. Kyseisten lomakkeiden on oltava saatavilla yhteisön virallisilla kielillä, ja eri toisintojen on oltava asettelultaan täysin identtisiä, jotta jokaisen, jolle lomake on osoitettu, on mahdollista saada painettu lomake omalla kielellään.
10.
Tämä päätös, jolla korvataan päätökset N:o 153, 164, 166, 168, 179, 185 ja 186, julkaistaan Euroopan unionin virallisessa lehdessä. Sitä sovelletaan sen julkaisemista seuraavan kuukauden ensimmäisestä päivästä.

Labels: 12
9
15
0